**Kiegészítő tájékoztatás**

**„Felsővezetéki iránysodronyok javítása, cseréje”** tárgyú beszerzési eljárásban

**1.) Kérdés:**

5.2. Szakember:

1 fő felelős műszaki vezető, aki az irányításért felelős, az építőipari kivitelezési tevékenységről szóló 191/2009. (IX.15.) Korm. rendelet és az építési műszaki ellenőri, valamint felelős műszaki vezetői szakmagyakorlási jogosultság részletes szabályairól szóló 266/2013. (VII.11.) Korm. rendeletben előírt feltételeknek megfelelő, felelős műszaki vezetői névjegyzékben szereplő MV-KÉ kategóriás jogosultsággal rendelkezik.

*Kizárólag az MV-KÉ kategóriás jogosultsággal rendelkező felelős műszaki vezetőt fogadják el, vagy elfogadható az MV-VV/A jogosultság is?*

**Válasz:**

Ajánlatkérő elfogadja a 266/2013. (VII.11.) Korm. rendeletben előírt feltételeknek megfelelő MV/VV jogosultságot, illetve a korábbi 244/2006 (XII.05.) Korm. rendeletben foglalt MV-VV/A jogosultságot.

**2.) Kérdés**

*Kecskemét állomáson a kiírás az átmenő fővágányok feletti elhelyezkedő keretállást tünteti fel, ezzel szemben olyan keretállás is van ahol nem átmenő fővágány feletti, ez esetben ott is végzendő a cserélendő anyagok kivitelezése?*

*Kecskemét állomáson a mennyiség 22 helyett 25 db, kérjük az ellentmondás feloldását, vagy kérjük meghatározni a többletet miképp számoljuk, árazzuk.*

*Kérünk pontosítást a cserélendő anyagok pontos meghatározására, mert a műszaki tartalom szerint a szerkezeti kapcsolódó elemekről tesz leírást, ezzel szemben a bejáráson más elemek cseréjét is ismertették/pl. alu oldalkarok…/*

**3.) Kérdés**

*Kecskemét állomáson műszakilag tisztázni szükséges az alábbiakat:*

*– A pályázati kiírás műszaki leírás 1. sz. mellékletében Kecskemét állomáson 22 db iránysodronyt kellene cserélni az I-XI.sz. vágányok felett, valamint az azzal kapcsolatban lévő szerkezeti elemek cseréjét írja elő. Az utolsó mondatban, a fenti szelvényszámok között csak az átmenő fővágányt érintő keretállások lettek figyelembe véve. A keretállások lehetnek 1-2 vagy akár több nyílásúak is, így a fővágányt is többnyílású keretállások egyik nyílása tartja, ami átmegy a XI. vágány fölé is. Az alábbiakban felsoroljuk a mai napi bejáráson, helyszínen egyeztetett keretállásokban kér az üzemeltető iránysodrony cserét.*

*03205-03206; 03207-08; 03209-10; 03215-16; 03217-18; 03223-24; 03229-30; 03249-50; 03255-56; 03259-60; 03263-64; 03269-70; 03275-76; 03279-80; 03303-04; 03307-08; 03311-12A; 03315-16; 03319-20; 03323-24; 03327A-28; 03329-30; 03331A-32; 03333A-34; 03335A-36;*

*Ez összesen 25 db a kiírással szembeni 22 db-al.*

*A bejáráson elhangzottak értelmében Kecskeméten és Kiskundorozsma állomáson is le kell cserélni az iránysodrony vonórudat csavarokkal, iránysodrony rugóval, rugótányérral, végtölcsérekkel, szigetelőket, kompozit szigetelőre, iránysodrony oldalkar rögzítővel, állomási komplett rugalmas oldalkart a „V” függővel (3/4”-es cső, oldalkartám, himba), úgy hogy az oldalkarok és munkavezeték (római) szorítók maradnak.*

*Az iránysodrony vasak a helyén maradnak a felerősítő kampóscsavarokkal, ahhoz hozzányúlni nem kell.*

*Ezen alkatrész cserék érintik Kiskundorozsma állomási munkálatait is az iránysodrony cserét illetően.*

*A magasságot állítani nem szükséges, a kígyózás a helyén marad.*

*A fenti leírt munkák elvégzését kérjük hivatalosan is megerősíteni, vagy módosítani, esetleg más formátumban pontosítani.*

*A munkák elvégzéséhez kérjük pontosan megadni a vágányzári és feszültségmentesítési lehetőségeket.*

*Kérjük továbbá nyilatkozatukat, hogy a kivitelezési munkákhoz a T. ajánlatkérő (MÁV Zrt., mint megrendelő) biztosítja-e díjmentesen a szakfelügyeletet és kitológépet, valamint a vágányzárakat, figyelemmel a 2016. december 31-ei befejezési határidőre.*

*A vágányzárak megkérése 90 napon belül a vonatkozó utasítás értelmében díjköteles, a kivitelezési határidőt figyelembe véve valamennyi kivitelezési idő várhatóan ezen időszakon belülre fog esni.*

**Ajánlatkérő válasza a 2-3. kérdésre vonatkozóan:**

A tárgyban szereplő munkával kapcsolatban a 2016.09.02-án tartott helyszíni bejárás alkalmával pontosításra kerültek az alábbiak, amely alapján a kiírást ennek megfelelően kérjük módosítani – az üzemeltető érdekeit szem előtt tartva:

Kecskemét állomáson 25 db iránysodrony cserét kell elvégezni a 321+16 szelvénytől a 335+62,6 sz szelvényig – az átmenő fővágány felett, valamint az azzal kapcsolatban lévő szerkezeti elemek cseréjét – az alábbi keretállásokon: 03205-03206; 03207-08; 03209-10; 03215-16; 03217-18; 03223-24; 03229-30; 03249-50; 03255-56; 03259-60; 03263-64; 03269-70; 03275-76; 03279-80; 03303-04; 03307-08; 03311-12A; 03315-16; 03319-20; 03323-24; 03327A-28; 03329-30; 03331A-32; 03333A-34; 03335A-36;

Kecskeméten és Kiskundorozsma állomáson is le kell cserélni az alábbi szerelvényeket:

* iránysodrony vonórudat csavarokkal,
* iránysodrony rugók, rugótányérral,
* végtölcséreket,
* szigetelőket, kompozit szigetelőre,
* iránysodrony oldalkar rögzítővel,
* állomási komplett rugalmas oldalkart a „V” függővel (3/4”-es cső, oldalkartám, himba),

Az oldalkarok és munkavezeték (római) szorítók maradnak, cseréjük nem indokolt.

Az iránysodrony vasak a helyén maradnak a felerősítő kampóscsavarokkal, ahhoz hozzányúlni nem kell.

A magasságot állítani nem szükséges, a kígyózás a helyén marad.

A kivitelezési munkákhoz a vágányzárási és feszültségmentesítési lehetőségekkel kapcsolatban a területileg illetékes Forgalmi Osztály tud felvilágosítást adni.

Az ajánlatkérő a kivitelezési munkákhoz díjmentesen biztosítja a szakfelügyeletet.

Az ajánlatkérő a kivitelezési munkákhoz nem biztosítja díjmentesen a vágányzárat és az esetlegesen felmerülő kitológépet.

**A teljesítési határidőt Ajánlatkérő 2017. március 31- napjára módosítja**